
REGULAMENTUL OFICIAL AL CONCURSULUI
„Giveaway – Korean Goodies”
organizat în perioada 31 august – 4 septembrie 2026


Articolul 1 – Organizatorii 
1.1. Concursul „Giveaway – Korean Goodies” (numit în continuare „Giveaway”) este organizat în parteneriat de:

LADYBUG INVESTMENT SRL, persoană juridică, cu sediul în Sos. Bucuresti-Targoviste 12 A, Bl. DEP., Spatiu de, Corp A, Et. 3, Sp. Birouri, Cod 077135, înregistrată la ONRC sub nr. J23/2379/2018, CUI RO35299925, denumit Organizatorul și
M & J FOOD EXPERT S.R.L. entitate juridică, cu sediul în Strada Câmpul Pipera 1b, 077190 București, România, CUI RO33717282, denumit în continuare Partenerul.
1.2. Giveaway-ul se desfășoară conform prezentului regulament („Regulamentul”) cu respectarea legislației române aplicabile privind practicile comerciale, publicitatea și protecția datelor.
1.3. Prin participarea la Giveaway, Participanții declară și își asumă faptul că au luat la cunoștință prevederile Regulamentului și că acceptă termenii și condițiile acestuia.

Articolul 2 – Durata și aria de desfășurare
2.1. Perioada de înscriere: 31 august (ora 18:00, EET) – 4 septembrie 2025 (ora 23:59) 2026.
2.2. Anunțarea câștigătorului: 5 septembrie 2026, pe conturile oficiale KJ Center (@kjcenter.ro) și BeWellStore (@bewellstore) de pe Instagram prin story și mesaj direct.
2.3. Giveaway-ul are loc online, este național și nu este condiționat de achiziția vreunui produs sau de plata vreunei taxe.

Articolul 3 – Dreptul de participare
3.1. Pot participa persoane fizice cu domiciliul/reședința în România, cu vârsta de 18 ani împliniți la data înscrierii.
3.2. Nu pot participa la acest Giveaway:
a. persoanele a căror vârstă este mai mică de 18 în momentul înscrierii în Giveaway.
b. angajații Organizatorului și Partenerului, colaboratorii implicați în derularea Giveaway-ului și rudele de gradul I ale acestora. 
3.3. Participarea este gratuită și implică acceptarea necondiționată a prezentului Regulament.
3.4. Organizatorul și Partenerul își rezervă dreptul de a interzice orice participare la Giveaway, ce se întâmplă prin încălcarea acestui Regulament, și de a nu acorda premiul Participantului care încalcă prevederile Regulamentului.

Articolul 4 – Mecanismul de participare
4.1. În perioada Giveaway-ului, Participantul trebuie să îndeplinească cumulativ:
a) Like la postarea despre Giveaway;
b) Comentariu la postare cu tag către o (1) persoană, fiind permise mai multe comentarii de la aceeași persoană, dar cu răspunsuri și etichetări diferite.
c) Follow către @kjcenter.ro și @bewellstore (conturile oficiale).
d) Repostare la postarea despre Giveaway.
4.2. Comentariile multiple fără tag, tag-uri către conturi false, pagini de brand sau persoane publice fără acord nu sunt valide.
4.3. Orice tentativă de fraudă (conturi false, roboți, înscrieri automate) duce la descalificare.

Articolul 5 – Premiul și condițiile de acordare
5.1. În cadrul Campaniei, vor fi acordate 6 premii (Premiile) pentru un singur câștigător, care vor consta în: 
	Descriere Premiu
	Valoare (LEI)
	Cantitate

	Irene & Seulgi (Red Velvet) – TILT (Photobook Ver.) Seulgi Version
	130 LEI
	1

	Patches pentru ochi, Double Shot Coffee Hydrogel Eye, 60 buc, Orjena
	60 LEI
	1

	Aqua Perfect UV Sun Gel, 50+/PA++++, 50ml, Orjena
	56,40 LEI
	1

	Apa micelara Pore Care Micellar Cleansing Water, 300ml, Orjena
	39 LEI
	1

	Serum Power Collagen EX Intensive, Orjena, 50ml
	43,20 LEI
	1

	Serum Bright Vitamin C EX Intensive, Orjena, 50ml
	43,20 LEI
	1


Valoarea totală a premiilor este de 371,80 LEI.

5.2. Premiile nu pot fi înlocuite cu bani, alte produse sau alte beneficii. Organizatorul își rezervă dreptul de a înlocui produsele cu alternative similare, de valoare egală sau apropiată, în cazul indisponibilității acestora din motive independente de Organizator.
5.3. Pentru livrarea premiului, câștigătorul va furniza o adresă de email validă; detaliile logistice vor fi transmise exclusiv pe email de BeWellStore. Dacă este necesar din motive fiscale, se pot solicita și date de identificare (ex. CNP/serie-număr CI), a se vedea Art. 8 și Anexa 1 (GDPR).

Articolul 6 – Desemnarea câștigătorului și validarea
6.1. Câștigătorul va fi desemnat prin extragere aleatorie dintre înscrierile valide, folosind o aplicație de selecție randomizată.
6.2. Extragerea va fi documentată, iar rezultatul va fi publicat în data din Art. 2.2 pe conturile oficiale de Instagram.
6.3. Organizatorii vor contacta câștigătorul prin mesaj direct pe Instagram. Câștigătorul trebuie să răspundă în maxim 48 de ore de la notificare; în caz contrar, se extrage o altă perosană (rezervă).
6.4. Un participant poate câștiga o singură dată în cadrul acestui Concurs.
6.5. Organizatorul și Partenerul nu sunt responsabili pentru imposibilitatea livrării premiilor cauzată de comunicarea unor date incorecte, incomplete sau de lipsa răspunsului din partea câștigătorului.

Articolul 7 – Situații de nevalidare
7.1. Înscrierile care nu îndeplinesc cumulativ condițiile din Art. 4 sau conțin limbaj injurios, conținut ilegal/explicit ori care încalcă drepturi de autor vor fi invalidate fără notificare.
7.2. Organizatorii pot solicita dovezi rezonabile că tag-ul menționat corespunde unei persoane reale.

Articolul 8 – Aspecte fiscale
8.1. Câștigătorul nu suportă alte costuri fiscale. Nu se acordă contravaloarea Premiilor în numerar.
 
Articolul 9 – Protecția datelor (GDPR)
9.1. Operatorii de date în cadrul Giveaway-ului sunt Organizatorul și Partenerul (detalii în Anexa 1 – Notă de informare GDPR).
9.2. Datele prelucrate: nume de utilizator social media, comentariu, dovada îndeplinirii condițiilor, precum și, pentru câștigător, nume, prenume, adresă de email și, dacă este necesar fiscal, CNP/serie-număr CI.
9.3. Temeiuri: interes legitim (organizarea și validarea Giveaway-ului), executarea demersurilor precontractuale (livrarea premiului), obligație legală (fiscal). Drepturi GDPR: acces, rectificare, ștergere, restricționare, opoziție, portabilitate, plângere la ANSPDCP. Detalii complete în Anexa 1. 

Articolul 10 – Publicitate, comunicare și drepturi de proprietate intelectuală
10.1. Numele câștigătorului (prenume + inițiala numelui sau @username) poate fi publicat pe canalele oficiale ale Organizatorilor.
10.2. Giveaway-ul se desfășoară în acord cu Legea nr. 148/2000 privind publicitatea și Legea nr. 363/2007 privind practicile comerciale; comunicările nu vor fi înșelătoare sau agresive. 
10.3. Prin participare, utilizatorul declară că materialele postate (comentariu/tag) nu încalcă drepturile terților. Organizatorii pot elimina conținutul neconform.

Articolul 11 – Limitarea răspunderii
11.1. Organizatorii nu răspund pentru:
a) înscrieri pierdute/deteriorate din cauze ce țin de platformele social media sau de conexiunea participanților;
b) neîndeplinirea obligațiilor din cauze de forță majoră sau caz fortuit.
11.2. Giveaway-ul nu este sponsorizat, susținut sau administrat de Meta Platforms, Inc.; orice întrebări se adresează Organizatorilor, nu Meta.

Articolul 12 – Forță majoră și modificarea Regulamentului
12.1. În situații obiective (securitate IT, indisponibilitate platformă, dispoziții legale), Organizatorii pot modifica/întrerupe Giveaway-ul, cu informarea publică prealabilă.
12.2. Orice modificare produce efecte de la data publicării pe @kjcenter.ro și @bewellstore.

Articolul 13 – Soluționarea litigiilor și legea aplicabilă
13.1. Eventualele reclamații se pot depune în termen de 10 zile de la încetarea Giveaway-ului, la info@bewellstore.ro sau comenzi@kjcenter.ro, adresele de contact oficiale.
13.2. Litigiile se soluționează pe cale amiabilă sau, în lipsa unei înțelegeri, de instanțele competente de la sediul Organizatorului sau Partenerului.

Articolul 14 – Contact și publicarea Regulamentului
14.1. Regulamentul este disponibil gratuit pe bewellstore.ro și kjcenter.ro 
14.2. Orice întrebări se pot adresa la info@bewellstore.ro sau comenzi@kjcenter.ro SAU pe paginile de social media oficiale ale Organizatorului sau Partenerului.

ANEXA 1 – NOTĂ DE INFORMARE PRIVIND PROTECȚIA DATELOR (GDPR)
1. Operatorii: Organizatorul și Partenerul, operatori asociați pentru acest Giveaway. 
2. Categorii de date:
· Toți participanții: username cont social media, comentarii, dovada follow/like/repost, timestamp.
· Câștigător/rezervă: nume, prenume, adresă email.
3. Scopuri & temeiuri:
· Organizare și validare înscrieri (art. 6(1)(f) GDPR – interes legitim);
· Desemnare, contactare și livrare premiu (art. 6(1)(b), demersuri precontractuale/contract);
4. Destinatari: furnizori IT și social media (Meta – în calitate de operatori separați), furnizori software de extragere aleatorie, contabilitate/fiscalitate, autorități publice competente, numai dacă e necesar.
5. Transferuri: platformele social media pot transfera date în afara SEE; acestea utilizează mecanisme conforme GDPR (ex. Clauze Contractuale Standard).
6. Durata stocării:
· Datele de concurs: până la 60 de zile de la încheierea Concursului;
· Datele fiscale ale câștigătorului: conform legislației financiar-contabile aplicabile (de regulă 10 ani).
7. Drepturi: acces, rectificare, ștergere, restricționare, portabilitate, opoziție; retragerea consimțământului (acolo unde se aplică), plângere la ANSPDCP. 
8. Securitate: măsuri tehnice și organizatorice adecvate (control acces, jurnalizare, limitarea datelor, pseudonimizare unde e posibil).

